OpenLLM-France/wikimedia huggingface dataset:
# Tocata

La tocata és una forma musical per a instruments de teclat que requereix una gran habilitat de l'intèrpret. Va aparèixer per primera vegada durant el Renaixement, a la Itàlia del nord. Es tracta de composicions que preveuen moviments ràpids primer d'una mà i després de l'altra i passatges brillants que baixen en cascada contraposats amb l'acompanyament d'un acord amb la mà contrària.
Hans Leo Hassler, compositor molt actiu a Venècia a finals del segle xvi, va portar la tocata a Alemanya on va aconseguir l'esplendor màxim del seu desenvolupament amb l'obra de Johann Sebastian Bach, cent anys després.
La tocata barroca és més articulada i té més durada, intensitat i virtuosisme que la tardorenaixentista. Sovint apareixen passatges molt ràpids barrejats amb salts i arpegis que s'alternen amb parts que utilitzen acords o fugues.
Les tocates de Bach són les més conegudes. Les seves tocates per a orgue són composicions brillants que es presten a la improvisació, sovint seguides d'un moviment independent, anomenat fuga. En aquest cas, la tocata s'utilitza en lloc del preludi. Les tocates de Bach per a clavicèmbal són obres integrades per més parts, que inclouen també una fuga a la seva estructura.
# Antoine Diot

Antoine Diot (Bourg-en-Bresse, el 17 de gener de 1989) és un jugador de bàsquet professional francès que juga al València Basket de la lliga ACB. Fa 1,93 m i pesa al voltant de 86 kg.
# Trudovoi (Moldavànskoie)

* Per a altres significats, vegeu «Trudovoi».
Trudovoi - Трудовой (rus) - és un khútor del krai de Krasnodar, a Rússia. Es troba als vessants septentrionals del Caucas occidental, a la capçalera del riu Psif, a 19 km al nord-oest de Krimsk i a 99 km a l'oest de Krasnodar, la capital.
Pertany al municipi de Moldavànskoie.
# Cavatina

La cavatina (diminutiu del mot italià cavata, extracció) és l'ària amb què es presenten en escena els personatges, i, per tant, també els cantants, en les òperes italianes. En voga sobretot al segle xix, es coneix també com a ària de sortida.
L'estructura en dos temps de la cavatina del segle xix, en què s'ha volgut reconèixer un tractament formal característic, és, en realitat, la forma típica de l'ària en l'òpera italiana de la primera meitat de segle. En tot cas, el que requereix una cavatina és una escriptura vocal exigent, que permeti al cantant mostrar les seves habilitats al públic al qual es presenta.
En l'òpera francesa del segle xix s'utilitza també, de manera excepcional, el terme "cavatine"

## Exemples de cavatines famoses

* Cavatina de Figaro, a Il barbiere di Siviglia de Rossini, Largo al factotum
* Cavatina de Norma, a Norma de Bellini, Casta diva
* Cavatina de Lucia, a Lucia di Lammermoor de Donizetti, Regnava nel silenzio
# Blauet nan de Mindanao

El blauet nan de Mindanao (Ceyx mindanensis) és una espècie d'ocell de la família dels alcedínids (Alcedinidae) que habita a les illes de Mindanao i Basilan, a les Filipines meridionals.

## Taxonomia

Diversos autors la consideren una subespècie de Ceyx melanurus.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Alan Freed

Albert James Freed, també conegut com a Moondog (Windber, Pennsilvània, 15 de desembre de 1921 - Palm Springs, Califòrnia, 20 de gener de 1965) fou un disc jockey estatunidenc que va passar a ser reconegut internacionalment per promocionar música rhythm & blues afroamericana en ràdios dels Estats Units i d'Europa sota el nom de rock and roll.
La seva carrera va ser destruïda per l'escàndol payola, que va enfonsar la indústria radiofònica a principi de la dècada del 1960. Estigué casat amb Betty Lou Bean (1943-1949), Majorie J. Hess (1950-1958) i Inga L. Bolingwhom (1959-1965). El 1965 va morir per cirrosi.

## Referències

* ↑ «Alan Freed | American radio personality | Britannica» (en anglès). [Consulta: 18 novembre 2023].
* ↑ Duke, Alan. «Rock and Roll Hall of Fame ousts DJ Alan Freed's ashes, adds Beyonce's leotards» (en anglès), 03-08-2014. [Consulta: 18 novembre 2023].
* ↑ Weinraub, Bernard «The Man Who Knew It Wasn't Only Rock 'n' Roll» (en anglès). The New York Times, 14-10-1999. ISSN: 0362-4331.

## Enllaços externs

* Web oficial (anglès)
* Alan Freed al Rock and Roll Hall of Fame (anglès)
* Alan Freed a la història del rock (anglès)
* Alan Freed Arxivat 2009-10-02 a Wayback Machine. al Radio Hall of Fame (anglès)
# Tàngara carafosca

La tàngara carafosca (Mitrospingus cassinii) és un ocell de la família dels mitrospíngids (Mitrospingidae).

## Hàbitat i distribució

Habita zones amb matolls dens, proximitat del bosc humid, vegetació secundària, especialment a prop de l'aigua, a les terres baixes de Costa Rica, Panamà, oest i nord de Colòmbia i nord-oest de l'Equador.

## Referències

* ↑ «Tàngara carafosca». Cercaterm. TERMCAT, Centre de Terminologia. Rev. 20/03/2022(català)
# Torres de la Alameda

Torres de la Alameda és un municipi de la comunitat autònoma de Madrid.

## Història

Els orígens del municipi com nucli urbà ens conduïxen a l'època romana reconeixent-lo com a població llatina en nombrosos documents. Un dels vestigis que encara perduren de la civilització romana és una làpida funerària que forma part d'un dels murs de l'Ermita de la Soledad. Després dels romans van arribar els visigots que a nivell administratiu van suposar un fort poder sobre Torres a causa de la capitalitat de Toledo i la seva relativa proximitat. També trobem restes de la presència àrab i de l'art mudèjar (que encara pot observar-se en una de les torres de l'església). Durant l'Edat Mitjana Torres de l'Albereda era un llogaret que estava sota el domini d'Alcalá de Henares.
Fins que en 1555 la princesa Joana de Portugal atorga el títol de "Vila" a Torres. Malgrat aquesta concessió Torres va seguir sotmesa a les ordres i forces tant d'Alcalá com de l'arquebisbat de Toledo, per això el rei Felip II (tractant de lluitar contra els poders eclesiàstics) intercedeix per Torres i ho converteix en propietat de la corona. En 1833 Torres com la resta de la zona de la Campiña de l'Henares, s'annexiona a la província de Madrid. És en l'últim segle quan Torres comença a créixer a poc a poc (en 1950 havia 1000 habitants i en l'actualitat la seva població és propera als 7000.). Aquest fort creixement sobretot ha vingut dau pel fort creixement industrial del Corredor de l'Henares al com pertany Torres. Aquest creixement i la seva extensió territorial en el segle xx, juntament amb la tendència global d'expansió han convertit a Torres de l'Albereda en un dels municipis que formen part del periurbà de Madrid.
# Arkàtovo (Bélgorod)

* Per a altres significats, vegeu «Arkàtovo».
Arkàtovo - Аркатово (rus) - és un poble de l'óblast de Bélgorod, a Rússia. El 2010 tenia 142 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Trudovoie

«Trudovoie» té aquests significats:

## Crimea

* Trudove (Saki), localitat de la República Autònoma de Crimea
* Trudove (Simferòpol), localitat de la República Autònoma de Crimea

## Rússia

* Trudovoie (Primórie), localitat del krai de Primórie, a Rússia
* Trudovoie (Sakhalín), localitat de l'óblast de Sakhalín, a Rússia
# Caònia

Caònia (en grec antic Χαονία o Χάων) era un país de l'Epir habitat pels caons. El seu nom deriva de Càon, un príncep troià fill de Príam. Era a la costa, davant de Còrcira. El seu extrem nord era el cap Acroceraunios i les muntanyes Ceràuniques; a l'est, l'Atintània; al sud, Tespròcia; i a l'oest, la mar Adriàtica.

## Ciutats

* Phoenice, a l'altura del nord de Còrcira, però a uns 20 km a l'interior.
* Butrot, prop del límit sud, a la costa; va ser colònia romana.
* Fenike

## Referències

* ↑ Estrabó. Geografia, VII, 7,5
# Alfabetització en salut

Segons l'Organització Mundial de la Salut, l'alfabetització en salut està constituïda per les habilitats cognitives i socials que determinen la motivació i la capacitat dels individus per accedir a la informació, entendre-la i utilitzar-la, per promoure i mantenir una bona salut. Engloba el conjunt d'habilitats individuals necessàries per entendre i utilitzar la informació quantitativa sobre la salut, incloses les habilitats bàsiques de càlcul, la capacitat d'utilitzar la informació en documents i en formats no textuals, com ara gràfics, i la capacitat de comunicar-se oralment.
L'alfabetització en salut suposa assolir un nivell de coneixements, habilitats personals i confiança que permeten adoptar mesures que milloren la salut personal i de la comunitat, mitjançant un canvi dels estils de vida i de les condicions personals de vida. D'aquesta manera, l'alfabetització per a la salut suposa una mica més que poder llegir un fulletó i demanar cites. Mitjançant l'accés de les persones a la informació sanitària, i la seva capacitat per utilitzar-la amb eficàcia, l'alfabetització per a la salut és crucial per a l'empoderament per a la salut. L'alfabetització en salut depèn dels nivells més generals d'alfabetització. Una baixa alfabetització general pot afectar la salut de les persones directament, ja que limita el seu desenvolupament personal, social i cultural, a més d'impedir el desenvolupament de l'alfabetització en salut.

## Referències

* ↑ Powers BJ, Trinh JV, Bosworth HB «Can this patient read and understand written health information?». JAMA, 304, 1, 2010, pàg. 76-84. DOI: 10.1001/jama.2010.896. PMID: 20606152.
* 1 2 «Promoción de la Salud. Glosario» (PDF) (en castellà). Organització Mundial de la Salut. [Consulta: 31 maig 2018].
* ↑ Jessica S. Ancker, David Kaufman «Rethinking Health Numeracy: A Multidisciplinary Literature Review». Journal of the American Medical Informatics Association, 14, 6, 2007, pàg. 713–721. DOI: 10.1197/jamia.M2464 [Consulta: 22 setembre 2024].
# Tsentràlnoie (Primórie)

* Per a altres significats, vegeu «Tsentràlnoie».
Tsentràlnoie (en rus: Центральное) és un poble del krai de Primórie, a l'Extrem Orient de Rússia, que en el cens del 2010 tenia 608 habitants.

## Referències

* ↑ Приморская государственная публичная библиотека: 120 лет со времени образования деревни Царёвка Arxivat 2008-01-17 a Wayback Machine.
# Cirrhitichthys randalli

Cirrhitichthys randalli és una espècie de peix pertanyent a la família dels cirrítids.

## Hàbitat

És un peix marí, associat als esculls i de clima tropical que viu entre 55 i 65 m de fondària.

## Distribució geogràfica

Es troba a l'Índic occidental: Somàlia.

## Observacions

És inofensiu per als humans.

## Referències

* ↑ Bleeker, P., 1857. Achtste bijdrage tot de kennis der vischfauna van Amboina. Acta Soc. Sci. Indo-Neerl. v. 2: 1-102.
* ↑ «Entrada a uBio» (en anglès). [Consulta: 8 abril 2020].
* ↑ Kotthaus, A., 1976. Fische des Indischen Ozeans. Ergebnisse der ichthyologischen Untersuchungen während der Expedition des Forschungsschiffes "Meteor" in den indischen Ozean, Oktober 1964 bis Mai 1965. A. Systematischer Teil, XVII. Percomorphi (7). Meteor Forschungsergebnisse. Reihe D, Biologie Núm. 23: 45-61.
* ↑ The Taxonomicon (anglès)
* 1 2 3 FishBase (anglès)

## Enllaços externs

* BioLib (anglès)
* AQUATAB
# Torre Antel

La Torre de les Telecomunicacions, també coneguda com a Torre d'Antel o simplement Torre Antel, seu de la companyia estatal Antel, és actualment l'edifici més alt de l'Uruguai. La seva altura total és de 158 metres. Té 35 plantes i 20.000 m² aproximadament.
És un edifici d'estil futurista, un dels que integra el Complex de les Comunicacions, finalitzat el 2002 i dirigit per l'arquitecte Carlos Ott. Domina la badia de Montevideo amb la seva silueta característica i és visible des de molts punts de la ciutat. Està situat a pocs metres de l'estació General Artigas, antic node de l'avui en dia quasi inactiu sistema ferroviari uruguaià, la nova estació central de passatgers del qual es troba en el Complex. Compta amb el Museu de les Telecomunicacions, un mirador panoràmic i una sala per a realitzar teleconferències, esdeveniments i convencions.
# Annales de chimie et de physique

Annales de chimie et de physique fou una revista científica francesa especialitzada en articles de química i física que es publicà a partir del 1815 fins al 1914. Agafà el relleu d'Annales de chimie, que havia deixat de publicar-se el 1793. La posada en marxa d'aquests nous Annales la dugueren a terme Francesc Aragó (1786-1853) i Joseph-Louis Gay-Lussac (1878-1850). La part més important de la revista contenia articles de recerca completant-se amb ressenyes de llibres, dades meteorològiques, un resum de les activitats de l'Académie des sciences, i, molt important, la publicació de cartes que donaren vida a aquesta revista.

## Referències

* ↑ Crosland, M.P. Gay-Lussac: Scientist and Bourgeois. Cambridge University Press, 2004. ISBN 9780521524834.
# Trophée des Champions

«Trophée des Champions» té aquests significats:
* Trophée des Champions (francès) o supercopa francesa de futbol (català), competició futbolística francesa organitzada per la Unió Sindical de Periodistes Esportius Francesos i que es disputa a l'inici de temporada
* Trophée des Champions (ciclisme), cursa ciclista d'un sol dia que es disputa als voltants d'Argenton (Òlt i Garona, França)
* Trophée des Champions d'Haïti, competició de futbol d'Haití que enfrontava els campions dels tornejos d'Obertura
# Cañizo

Cañizo és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 411 | 358 | 309 | 314 |
# Bingen (Washington)

Bingen és una població dels Estats Units a la riba nord del riu Colúmbia, a l'estat de Washington. Segons el cens del 2000 tenia 672 habitants.

## Demografia

Segons el cens del 2000, Bingen tenia 672 habitants, 286 habitatges, i 157 famílies. La densitat de població era de 399,2 habitants per km².
Dels 286 habitatges en un 34,3% hi vivien nens de menys de 18 anys, en un 36,4% hi vivien parelles casades, en un 12,9% dones solteres, i en un 45,1% no eren unitats familiars. En el 37,4% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3,18.
Per edats la població es repartia de la següent manera: un 29,5% tenia menys de 18 anys, un 9,7% entre 18 i 24, un 31,1% entre 25 i 44, un 21,3% de 45 a 60 i un 8,5% 65 anys o més.
L'edat mediana era de 33 anys. Per cada 100 dones de 18 o més anys hi havia 101,7 homes.
La renda mediana per habitatge era de 24.375 $ i la renda mediana per família de 27.361 $. Els homes tenien una renda mediana de 27.083 $ mentre que les dones 19.886 $. La renda per capita de la població era de 12.290 $. Aproximadament el 21,4% de les famílies i el 25,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bingen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Bingen». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Alfabetització digital

L'alfabetització digital és l'acció organitzada, infraestructuralment i metodològica, que pretén incorporar persones, sigui quin sigui el seu punt de partida i la seva condició social o cultural, als corrents de coneixement i activitat desenvolupades entorn de les TIC.
Els processos d'alfabetització tecnològica es poden desenvolupar en tres línies:
* La formació, com a element clau per a possibilitar l'ús de les TIC i vèncer actituds negatives.
* El desenvolupament de punts d'accés, amb l'objecte d'establir la igualtat democràtica en les oportunitats d'accés a la tecnologia.
* La participació comunitària, a partir de la inclusió de la persona en els corrents de generació i intercanvi de coneixement de la seva comunitat.
En aquesta línia s'entén l'alfabetització digital o tecnològica com:
* És un procés educatiu, de formació contínua, on les persones incorporen a la seva activitat habitual noves maneres de fer, convertint-se en agents actius del seu propi desenvolupament i s'incorporen a un nou model de societat.
* Un instrument per a facilitar que tota la població conegui la utilització i les conseqüències de l'ús de les TIC per evitar les desigualtats, injustícies i situacions que s'han succeït en la nostra història com producte d'altres desigualtats.
* Un mitjà per a dotar de les habilitats necessàries a la ciutadania i contribuir al seu millor desenvolupament en la Societat de la Informació i la Comunicació.
* Un mètode d'acostament equitatiu de tota la població a les tecnologies, per a conèixer la realitat tecnològica, molt diferent a la qual habitualment es desenvolupen.
* Una alfabetització tecnològica que es desenvolupa a través de projectes dirigits als diferents sectors de població, amb els quals es treballa en el marc d'una estratègia que permeti a la ciutadania adquirir, en igualtat d'oportunitats, coneixements tecnològics bàsics i ocupar noves tasques.
* Un procés pel qual s'arriba al coneixement d'una nova forma de vida a través de l'ús de les TIC en el seu nivell més bàsic.
* Un mitjà per a desenvolupar la independència y l'autonomia personal en l'ús de les tecnologies i assolir capacitat suficient per a aprendre i acumular coneixements, innovar i actuar, aprofitant noves possibilitats de relacionar-se.
* Una transformació en la manera de vida i pensament dels ciutadans.
A més no solament s'entén com a familiaritzar a una persona en l'ús i maneig d'ordinador o de la Internet, sinó també mostrar-li les possibilitats que les tecnologies ofereixen (accés a una informació molt actualitzada, abundant i de qualsevol part del món, comunicació, ocupació, noves relacions personals, accés a coneixements...)

## Vegeu també

* Alfabetització informàtica
* Aprenentatge mòbil
* Competència digital

## Enllaços externs

* «Blocs des de la presó Arxivat 2008-08-21 a Wayback Machine.» (català), una experiència d'alfabetització digital / Jorge Franganillo (2006).
Viccionari
# Tseraskiy (cràter)

Tseraskiy és un cràter d'impacte pertanyent a la cara oculta de la Lluna. Es troba al nord-nord-est de l'enorme plana emmurallada del cràter Planck, i al sud-est del cràter Pauli. A l'est-nord-est de Tseraskiy es localitza Crocco. Rep el seu nom en honor de l'astrònom soviètic Witold Ceraski (en algunes publicacions el nom del cràter apareix escrit com Ceraski).
* Localització de Tseraskiy (vora inferior dreta de la imatge)
* Cràters satèl·lit
És una formació de cràters erosionada, amb la vora exterior desgastada fins a formar una cresta aproximadament circular amb vores arrodonides. Aquest cràter se superposa a un altre cràter més antic situat al costat sud-oest. Un petit cràter jeu a l'exterior de la vora a nord-est, i el sòl interior és relativament pla, tot i que marcat per diversos cràters petits particularment en la seva meitat occidental.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Tseraskiy.
| Tseraskiy | Coordenades | Diàmetre |
| K | 53° 00′ S, 144° 36′ E﻿ / ﻿53.0°S,144.6°E﻿ / -53.0; 144.6﻿ (Tseraskiy K) | 45 km |
| P | 51° 18′ S, 139° 36′ E﻿ / ﻿51.3°S,139.6°E﻿ / -51.3; 139.6﻿ (Tseraskiy P) | 33 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia